AIŠKINAMASIS RAŠTAS

Dėl uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų bei atsiskaitomųjų apskaitos prietaisų priežiūros ir vartotojų aptarnavimo paslaugos bazinių kainų nustatymo

1. **Parengto tarybos sprendimo projekto tikslai ir uždaviniai**

UAB „Molėtų vanduo“ (toliau – Bendrovė) 2017 m. rugsėjo 12 d. raštu Nr. IS-122 „Prašymas suderinti geriamojo vandens tiekimo ir nuotekų tvarkymo paslaugų bazines kainas“ Valstybinei kainų ir energetikos kontrolės komisijai (toliau – Komisija) pateikė prašymą derinti geriamojo vandens tiekimo ir nuotekų tvarkymo, atsiskaitomųjų apskaitos prietaisų priežiūros ir vartotojų aptarnavimo paslaugų bazines kainas. Bendrovei geriamojo vandens tiekimo ir nuotekų tvarkymo paslaugų kainas Komisija suderino 2011 m. balandžio 26 d. nutarimu Nr. O3-95 „Dėl uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų kainų“, o Molėtų rajono savivaldybės tarybos 2011 m. birželio 30 d. sprendimu Nr. B1-140 „Dėl uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų kainų patvirtinimo“ jos buvo patvirtintos ir įsigaliojo nuo 2011 m. rugsėjo 1 d.

Pagrindinė kainų keitimo priežastis – 2014 m. lapkričio 1 d. įsigaliojęs Lietuvos Respublikos geriamojo vandens tiekimo ir nuotekų tvarkymo įstatymo Nr. X-764 pakeitimo įstatymas
Nr. XII-939, kurio 2 straipsnio 5 dalyje yra nustatytas įpareigojimas savivaldybių taryboms, iki
2015 m. lapkričio 1 d. nustatyti geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas.

 Lentelėje pateikiamos esamos ir Bendrovės pateiktos derinti geriamojo vandens tiekimo, nuotekų tvarkymo, paviršinių nuotekų tvarkymo, atsiskaitomųjų apskaitos prietaisų priežiūros ir vartotojų aptarnavimo paslaugų bei nuotekų valymo už padidėjusią ir savitąją taršą bazinės kainos

|  |  |  |  |
| --- | --- | --- | --- |
| Rodiklis | Esama kaina | Teikiama derinti bazinė kaina  | Padidėjimas, sumažėjimas, proc. |
| ***1*** | ***2*** | ***3*** | ***4*** |
| **Geriamojo vandens tiekimo ir nuotekų tvarkymo paslaugų kainos** |
| **Vartotojams, kuriems** **vanduo apskaitomas bute**, Eur/m3  | 2,20 | 3,42 | 55,5 |
| Geriamojo vandens tiekimo | 0,85 | 1,18 | 38,8 |
| Nuotekų tvarkymo: | 1,35 | 2,24 | 65,9 |
| nuotekų surinkimo | 0,48 | 0,72 | 50,0 |
| nuotekų valymo | 0,87 | 1,25 | 43,7 |
| nuotekų dumblo tvarkymo | - | 0,27 | - |
| **Vartotojams, kuriems** **vanduo apskaitomas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose**, Eur/m3: | 2,20 | 3,07 | 39,5 |
| Geriamojo vandens tiekimo | 0,85 | 1,07 | 25,9 |
| Nuotekų tvarkymo: | 1,35 | 2,00 | 48,1 |
| nuotekų surinkimo | 0,48 | 0,64 | 33,3 |
| nuotekų valymo | 0,87 | 1,12 | 28,7 |
| nuotekų dumblo tvarkymo | - | 0,24 | - |
| **Abonentams, perkantiems geriamąjį vandenį skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams ir vartotojų grupei, atsiskaitančiai daugiabučio namo įvade,** Eur/m3: | 2,17 | 3,06 | 41,0 |
| Geriamojo vandens tiekimo | 0,84 | 1,06 | 26,2 |
| Nuotekų tvarkymo: | 1,33 | 2,00 | 50,4 |
| nuotekų surinkimo | 0,47 | 0,64 | 36,2 |
| nuotekų valymo | 0,86 | 1,12 | 30,2 |
| nuotekų dumblo tvarkymo | - | 0,24 | - |
| **Abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams,** Eur/m3: | 2,17 | 3,21 | 47,9 |
| Geriamojo vandens tiekimo | 0,84 | 1,21 | 44,0 |
| Nuotekų tvarkymo: | 1,33 | 2,00 | 50,4 |
| nuotekų surinkimo | 0,47 | 0,64 | 36,2 |
| nuotekų valymo | 0,86 | 1,12 | 30,2 |
| nuotekų dumblo tvarkymo |  | 0,24 | - |
| **Atsiskaitomųjų apskaitos prietaisų priežiūros ir vartotojų aptarnavimo paslaugų kainos** |
| **Vartotojams, kuriems vanduo apskaitomas daugiabučio namo bute, Eur/butui per mėn.:**kai apskaitos prietaisas priklauso vandens tiekėjui*kai apskaitos prietaisas ne vandens tiekėjo*kai dėl techninių ar kitų priežasčių nėra galimybės įrengti atsiskaitomojo apskaitos prietaiso  | 1,290,78- | 1,75-0,93 | 35,7-- |
| **Vartotojams, kuriems vanduo apskaitomas daugiabučio namo įvade,** **Eur/namui per mėn.** | 3,11 | 10,06 | 47,1 |
| **Vartotojams, kuriems vanduo apskaitomas individualių gyvenamųjų namų ar kitų patalpų, skirtų asmeninėms, šeimos ar namų reikmėms įvaduose,** **Eur/apskaitos prietaisui per mėn.:**kai apskaitos prietaisas priklauso vandens tiekėjui *kai apskaitos prietaisas ne vandens tiekėjo*kai dėl techninių ar kitų priežasčių nėra galimybės įrengti atsiskaitomojo apskaitos prietaiso | 1,170,61- | 1,24-0,66 | 6,0-- |
| Vidutinė atsiskaitomųjų apskaitos prietaisų priežiūros ir vartotojų aptarnavimo paslaugos kaina abonentams, Eur/apskaitos prietaisui per mėn.  | 2,13 | 3,78 | 77,5 |
| Nuotekų transportavimo asenizacijos transporto priemonėmis paslaugos bazinę kainą  | 3,81 | 13,3 | 249,1 |

Kainos pagal visas pozicijas ženkliai didėja. Pridedama Valstybinės kainų ir energetikos kontrolės komisijos Šilumos ir vandens departamento Vandens skyriaus (toliau – Skyrius) pažyma „Dėl uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų bazinių kainų derinimo“, kurioje išanalizuota Bendrovės veikla ir rodikliai, kurie daro įtaką geriamojo vandens tiekimo ir nuotekų tvarkymo paslaugų kainoms.

Skyrius įvertino, kad Molėtų rajono savivaldybės tarybai nustačius naujas geriamojo vandens tiekimo ir nuotekų tvarkymo paslaugų kainas, Bendrovės aptarnaujamoje licencijuojamoje teritorijoje vartotojų, perkančių geriamojo vandens tiekimo ir nuotekų tvarkymo paslaugas bute, mokama suma už paslaugas sudarys 2,33 proc. vidutinių šeimos pajamų, o perkančių geriamojo vandens tiekimo paslaugas individualiame name bei įvertinus nuotekų transportavimo paslaugos kainą – 2,32 proc., t. y. neviršys 4,0 proc. vidutinių šeimos pajamų.

Parengto sprendimo projekto tikslas – nustatyti uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų bei atsiskaitomųjų apskaitos prietaisų priežiūros ir vartotojų aptarnavimo paslaugos bazines kainas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 37 punktas, 18 straipsnio 1 dalis;

Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 6 punktas, 34 straipsnio 2 dalis;

Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės kainų ir energetikos kontrolės komisijos 2006 m. gruodžio 21 d. nutarimu Nr. O3-92 „Dėl geriamojo vandens tiekimo ir nuotekų tvarkymo paslaugų kainų nustatymo metodikos“;

Valstybinės kainų ir energetikos kontrolės komisijos 2018 m. vasario 5 d. nutarimas Nr. O3E-30 „Dėl uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų bazinių kainų derinimo“.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – gautos didesnės pajamos užtikrins ilgalaikį geriamojo vandens tiekimą ir nuotekų tvarkymą, vandens tiekėjo rentabilumą, sudarys galimybes mažinti aplinkos taršą, racionaliai naudoti vandens išteklius, užtikrinti paslaugų kokybės reikalavimus.

 Neigiamos pasekmės – padidės paslaugų kaina.

 **4. Priemonės sprendimui įgyvendinti**

Vykdyti teisės aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Uždaroji akcinė bendrovė „Molėtų vanduo“.